CELEX: 32021D0393
Language: fi
Date: 2021-03-01 00:00:00
Title: Neuvoston päätös (EU) 2021/393, annettu 1 päivänä maaliskuuta 2021, Euroopan talousalueesta tehdyllä sopimuksella perustetussa ETA:n sekakomiteassa Euroopan unionin puolesta otettavasta kannasta kyseiseen sopimukseen sisältyvässä tavaroiden kuljetuksia koskevien tarkastusten ja muodollisuuksien yksinkertaistamista koskevassa pöytäkirjassa 10 olevien II a luvun ja liitteiden I ja II muuttamiseen

5.3.2021   
               
               
                  FI
               
               
                  Euroopan unionin virallinen lehti
               
               
                  L 77/27
               
            
         NEUVOSTON PÄÄTÖS (EU) 2021/393,
         annettu 1 päivänä maaliskuuta 2021,
         Euroopan talousalueesta tehdyllä sopimuksella perustetussa ETA:n sekakomiteassa Euroopan unionin puolesta otettavasta kannasta kyseiseen sopimukseen sisältyvässä tavaroiden kuljetuksia koskevien tarkastusten ja muodollisuuksien yksinkertaistamista koskevassa pöytäkirjassa 10 olevien II a luvun ja liitteiden I ja II muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan talousalueesta tehtyyn sopimukseen (1), jäljempänä ’ETA-sopimus’, sisältyvää tavaroiden kuljetuksia koskevien tarkastusten ja muodollisuuksien yksinkertaistamista ja turvallisuuteen liittyviä tullitoimenpiteitä koskevaa pöytäkirjaa 10, jäljempänä ’pöytäkirja’, muutettiin ETA:n sekakomitean päätöksellä N:o 76/2009 (2), ja se tuli voimaan 1 päivänä heinäkuuta 2009.
                  
               
                     (2)
                  
                  
                     ETA-sopimuksen 98 artiklan mukaan ETA-sopimuksella perustettu sekakomitea, jäljempänä ’ETA:n sekakomitea’, voi tehdä päätöksen pöytäkirjassa olevien II a luvun ja liitteiden muuttamisesta seuraavassa istunnossaan tai kirjeenvaihtona.
                  
               
                     (3)
                  
                  
                     Pöytäkirjan 9 h artiklan 3 kohdan mukaisesti on tarpeen muuttaa pöytäkirjassa olevia II a lukua ja liitteitä I ja II, jotta voidaan ottaa huomioon unionin lainsäädännön kehitys kyseisen luvun ja kyseisten liitteiden soveltamisalaan kuuluvissa asioissa. Jos päätöstä ei lisäksi voida tehdä tavalla, joka sallii pöytäkirjan muutosten ja unionin lainsäädännön muutosten samanaikaisen täytäntöönpanon, sopimuspuolten hyväksyttäväksi toimitetussa päätösluonnoksessa esitettyjä muutoksia on määrä soveltaa mahdollisuuksien mukaan väliaikaisesti 15 päivästä maaliskuuta 2021 sopimuspuolten sisäisiä menettelyjä asianmukaisesti noudattaen. Kyseinen päivämäärä on sama kuin tuontivalvontajärjestelmän 2 ensimmäisen julkaisun käyttöönottopäivä, ja Norja on sopinut osallistumisesta kyseiseen järjestelmään.
                  
               
                     (4)
                  
                  
                     On aiheellista määrittää kanta, joka otetaan unionin puolesta ETA:n sekakomiteassa pöytäkirjan II a luvun ja liitteiden I ja II muuttamiseen, koska kyseiset muutokset tulevat olemaan unionia sitova.
                  
               
                     (5)
                  
                  
                     Unionin kannan ETA:n sekakomiteassa olisi sen vuoksi perustuttava päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan talousalueesta tehdyllä sopimuksella perustetun sekakomitean seuraavassa kokouksessa tai kirjeenvaihtona unionin puolesta otettava kanta kyseisen sopimuksen pöytäkirjassa 10 olevien II a luvun ja liitteiden I ja II muuttamiseen perustuu ETA:n sekakomitean päätösluonnokseen (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 1 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EYVL L 1, 3.1.1994, s. 3.
         
            (2)  ETA:n sekakomitean päätös N:o 76/2009, tehty 30 päivänä kesäkuuta 2009, ETA-sopimukseen sisältyvän tavaroiden kuljetuksia koskevien tarkastusten ja muodollisuuksien yksinkertaistamisesta tehdyn pöytäkirjan 10 sekä 101 artiklassa määrätystä luettelosta tehdyn pöytäkirjan 37 muuttamisesta (EUVL L 232, 3.9.2009, s. 40).
         
            (3)  Ks. asiakirja ST 5661/21 osoitteessa http://register.consilium.europa.eu.